வண்ணம்: ஒழுகு வண்ணம் தூக்கு: செந்தூக்கு  செங்கைப் பொதுவன் விளக்கம்   சேரல் வேந்தனின் சிறப்புக்கள் இதில் பேசப்படுகின்றன.  மண்ணாலாகிய ஞாலத்துக்குக் குன்றுகள் பின்னிப் பிணைந்திருக்கும் (மணந்த) தலைகள். கடல் அந்த ஞாலத்துக்கு ஆடை.   உலகின் நாலாப் பக்கங்களிலும் உள்ள மக்கள் ஒன்று கூடிக் கைகூப்பித் தொழுது ஒலி எழ்ப்புகின்றனர். தொங்கும் மணியை அடிக்கின்றனர். வரம் வேண்டி உண்ணாமல் பனிபோன்ற குளிர் நீர் ஓடும் ஆற்றுத்துறைக்குச் சென்று நீராடுகின்றனர். அங்கே திருமால் உருவச்சிலை. திருமால் மார்பில் வண்டு மொய்க்கும் மலர்மாலை. மற்றும் கண்ணைக் கவர்ந்து மணம் கமழும் துளசிமாலை. அவன் துளசிமாலைச் செல்வன்  அரசன் சேரலுக்கு அகன்ற மார்பு. அதில் பூண்டிக்கும் அணிகலன்கள் கிளரந்து ஒளி வீசின. அவன் குடிமக்கள் வாழ்வில் ஒரு ஆட்டம், அதாவது தள்ளாட்டம். ஊரை விட்டு வெளியேறிக்கொண்டிருந்தனர். சேரல் முரசு முழக்கத்தோடு அவர்களைத் திருத்தி நிலைகொள்ளச் செய்தான். முழுநிலா புறப்பட்டுவந்து இருளைப் போக்குவது போல அவன் மக்களின் வறுமை இருளைப் போக்கினான்.  அவன் மார்பு குளிர் மிக்க விண்டு-மலை போன்றது. தெற்கு வடக்காக நீண்டுகிடக்கும் மலை விண்டுமலை. இதனை வேற்குத் தொடர்ச்சி மலை என்கிறோம்.   